**Kerza** (oik. **Kerim Khalid Ahmed Muslah**, s. 2002) on suomalainen räppäri. 

Kerza on julkaissut kaksi levyä ja tullut tunnetuksi kappaleistaan Cledosin ja ruotsalaisen 1. Cuz -räppäreiden kanssa.
Toinen albumi *Uhka* julkaistiin Kerzan ollessa tutkintavankeudessa.
Cledos oli mukana Kerzan *Kädet ilmaan* -kappaleella. Huhtikuussa 2023 Kerza esiintyi Vitunleija-vaatemerkin kiertueella. Viikolla 32 uusi albumi nousi Suomen Virallisen Listan kolmanneksi.
Kerza teki sopimuksen Sony Music Finlandin kanssa helmikuussa 2023.

Poliisi pitää Muslahia espoolaisen L-City -katujengin jäsenenä. Hänet tuomittiin puukotuksesta, joka johti väkivallan kärjistymiseen L-Cityn ja helsinkiläisen Kurdish Mafia -katujengin välillä.
Jengien vihanpito oli alkanut kuukautta aiemmin sattuneesta pahoinpitelystä. Puukotus tapahtui 14. kesäkuuta 2021 Helsingin Itäkeskuksessa Puhoksen kauppakeskuksen lähettyvillä. Tapaus tallentui kolmelle valvontakameralle ja yhdelle kännykkävideolle. Veitsenisku osui 18-vuotiasta vasempaan kylkeen. Isku ulottui keuhkopussiin asti ja vaurioitti myös muita sisäelimiä ja oli hengenvaarallinen.
Muslah tuomittiin 2021 kolmen vuoden ja neljän kuukauden vankeuteen tapon yrityksestä. Uhri oli yksi Milan Jaffin Kurdish Mafia -katujengin pääjäsenistä. Muslah kertoi pitäneensä puukkoa mukanaan, koska varautui kyseisen jengiläisen mahdolliseen hyökkäykseen.

Muslah vangittiin 30. kesäkuuta 2023 Länsi-Uudenmaan käräjäoikeudessa neljästä tapon yrityksestä.
Teko tapahtui kun neljä virolaista miestä meni 23. maaliskuuta 2023 Karakalliossa Espoossa parkkihalliin tarkoituksenaan vahingoittaa sinne pysäköityä yhden miehen ex-puolison autoa. Myöhemmin paikalle saapui viisi henkilöä toisesta jengistä. Parkkihallissa ollut virolaisseurue lähti tulemaan kohti astalot käsissään, jolloin autosta noussut mies avasi tulen. Ampumisen jälkeen viiden hengen seurue yritti paeta autolla, mutta törmäsi tolppaan. Törmäyksen jälkeen neljä miestä nousi autosta ja kaksi näistä, joista syyttäjän mukaan toinen oli Kerza, alkoi tulittaa aseilla. Myös kolmatta miestä epäiltiin ampumisesta, mutta näyttö ei riittänyt ja syyte jäi nostamatta. He osuivat kahteen mieheen, jotka päätyivät sairaalaan, ja pakenivat juosten paikalta.

Oikeudenkäynti Muslahia vastaan alkoi marraskuussa 2023 Länsi-Uudenmaan käräjäoikeudessa. Syyttäjä vaati hänelle ja toiselle miehelle rangaistusta neljästä tapon yrityksestä ja ampuma-aserikoksista. Käräjäoikeuden mukaan jäi näyttämättä toteen, kuka ampui, joten se hylkäsi Muslahin syytteen.

Lähteet
-------

1. 1 2 3  Suomalaisräppäri vangittu epäiltynä neljästä tapon yrityksestä *www.iltalehti.fi*. Viitattu 9.11.2023.
2. ↑  Terhi Piiroinen: Räppäri Kerza epäiltynä neljästä tapon yrityksestä – puukotti Milan Jaffin jengiläistä *Stara*.  2.8.2023. Viitattu 9.11.2023.
3. 1 2 3  Katujengeihin liittyvää räppäri "Kerzaa" epäillään useista tapon yrityksistä – luodit lensivät espoolaisessa parkkihallissa *mtvuutiset.fi*.  6.10.2023. Viitattu 9.11.2023.
4. ↑  Miksi toisia artisteja pistetään boikottiin ja toisia ei? Rikoksista tuomittu räppäri Kerza keikkuu albumilistan kolmosena *Yle Uutiset*.  30.8.2023. Viitattu 9.11.2023.
5. ↑  Sony Musicin tuore kiinnitys Kerza jatkaa nousuaan – uudella biisillä mukana ruotsalaisräppäri 1.Cuz *Klangi*.  3.2.2023. Viitattu 9.11.2023.
6. ↑  Rami Mäkinen: Räppäri Milan Jaffin jengitoverin raju puukotus tallentui videolle *Ilta-Sanomat*.  10.2.2022. Viitattu 9.11.2023.
7. ↑  Poliisi: katujengien keskeisten ydinhahmojen vangitseminen on rauhoittanut niiden välistä väkivaltaa pääkaupunkiseudulla *Yle Uutiset*.  7.8.2023. Viitattu 9.11.2023.
8. ↑  Suosittua räppäriä syytetään neljästä tapon yrityksestä *mtvuutiset.fi*.  9.11.2023. Viitattu 9.11.2023.
9. ↑  Virolaismiehet yllätettiin, pian parkkihallissa ammuttiin *www.iltalehti.fi*. Viitattu 13.11.2023.
10. ↑  Katujengeihin yhdistetty räppäri osallisena ammuskelussa Espoossa – kaksi loukkaantui, oikeus hylkäsi syytteet *Yle Uutiset*.  21.12.2023. Viitattu 21.12.2023.